Димитър Бакърджиев

Роден в Карлово през 1964 г.

През 1983 г. завършва с отличие художествена гимназия ССХУИМИ „Цанко Лавренов“ – гр. Пловдив.

През 1992 г. завършва ВИИИ „Николай Павлович“ - София, специалност – приложни изкуства керамика в курса на доц. Джидров и проф. Венко Колев с учителска правоспособност.

От 1992- 93 г. е уредник в ОХГ – Карлово.

Работи в областа на изящните и приложни изкуства.

Има изложби в страната и чужбина.

През 1997 г. в Париж – Салон Монтруж получава награда, приза на салона.

През 2002 г. в Париж, салон – Монтруж получава почетна диплома от Европейската академия на изкуствата, за цикъла– живопис „Съкровищата от земите на Орфей и Евредика“.

Работи в областа на малката пластика, фигури, статуетки, призове, като известни на публиката са:

„Златна колона“ и „Икар“ - приз на годишната награда на съюза на Артистите в България.

Приз „Златна роза“ – национален фестивал за актьорско майсторство в Карлово.

Приз „Златното око“ – Попово – национален фестивал за кинооператорско майсторство в памет на Димо Коларов.

Награда на град Карлово „Златна богиня“.

Приз „Царица на розата“ - Карлово.

Приз „Екология“ – гр. Карлово ТЕД Балкани.

Приз „Златен лъв“ – фестивал на детската песен Карлово.

Герб на Карлово в съавторство с графика Дечко Тодоров.

Монументални творби- в областа

на восъчните фигури като пресъздава

Образите на български герой като например В.Левски, Иван Вазов и Никола Танев.

През 2023 получава -Награда на град Карлово-2023 за принос в изкуството и културата.

За него проф. д. изк. Чавдар Попов” казва:

“Основната област на творчеството на Димитър Бакърджиев е малката пластика. В настоящата изложба присъстват пластики вдъхновени от чудомировите творби на „Нашенци“, като своеобразен скулптурен паралел, като аналог на знаменитите чудомирови герой. Авторът умело разработва различни по характер образни ситуации, изпълнени с определени сюжетни интриги и в същото време лишени от елементарна фабулна повествователност. А това е качество, което не се среща често. Умее да открои типичното и характерното чрез деликатна деформация и чрез фина гротеска. Изявява подчертан усет към детайла. Фигурките му са обагрени от анекдотични, занимателни асоциации, които ги правят достъпни и по-близки до зрителя.

С тези свои достижения и с безспорните си достойнства, Димитър Бакърджиев има свой предшественик в историята на българското изкуство в лицето на Янко Павлов, също изявен майстор на малките форми. Скулпторът се нарежда в една редица с автори, които, дълбоко свързани с историята, с „бита и душевността“ на нашия народ, по думите на Иван Хаджийски, са в състояние нагледно да свидетелстват, че могат да осъвременят значима тематика, която се ситуира в самата сърцевина на нашата културна идентичност.”